alexandrainst/scandi-wiki huggingface dataset:
Kjøtt (album)

Kjøtt er en 12" med Kjøtt, utgitt i 1980. Dette var bandets andre plateutgivelse, utgitt på deres eget plateselskap, Flesh Records. Utgivelsen regnes som en klassiker i norsk rocks historie.

Sporliste
 «Elektrisk»
 «Mannen på taket»
 «Primitiv»
 «Nå vil jeg ikke leke med teitinger mer»
 «Kloning»
 «Urbane problemer»
 «Jeg vil bli som Jesus»

Medvirkende

Kjøtt
Helge Gaarder - Vokal
Per Tro - Bassgitar
Michael Krohn - Trommer
Erik Aasheim - Gitar
Jøran Rudi - Gitar

Øvrige
 Haakon Manheim - tekniker
 Cato Langnes - mastering 
 Jon Rognlien - coverdesign

Eksterne lenker 
 Om albumet, fra nettstedet rockipedia.no

Debutalbum fra 1980
Kjøtt-album
Norske debutalbum
Rainbow (norsk band)

Rainbow er et norsk danseband etablert i 1969. Det ble kjent med sin versjon av Rune Sundbys sang «Bye Bye Baby Goodbye» i 1984. Sangen ble ingen stor hit, men den har en sentimental tekst som satte seg fast hos mange som hørte den, og den ble snart en gjenganger på radioprogram som Nattønsket. «Bye Bye Baby Goodbye» har gått verden rundt på diskotek og radiostasjoner . 

P4 satte seg i 2011 som mål å skrive om musikkhistorien. Hver dag presenterte P4 fem låter som har gjort seg bemerket på hitlistene på akkurat den datoen en eller annen gang i løpet av historien. Det var opp til lytterne å stemme på sine favoritter, og det var P4s lyttere som skulle avgjøre hvilke låter som nå utgjør Tidenes favoritter. På denne listen havnet Rainbow på en 29.-plass med sin velkjente «landeplage» fra 1984.

Rainbow ble stiftet i Sarpsborg i 1969 med navnet Anti Static. Roy Morten Andersen, Morten Johansen, Ole Kr. Karlsen, Jan Tunli, Rune Brest og Tore Holger Nilsen var den første besetningen i bandet som senere skulle bli Rainbow. Simona Johnson var vokalist i mange år, men hun sluttet i bandet og ble erstattet med Lars Kristoffersen. 

Rainbow har utgitt åtte LP-/CD-plater og seks singler.

Navn
Det kjente engelske rockebandet med samme navn ble ikke etablert før i 1975.

Diskografi

Freske avspark (1977)
Flying Colours (1982)
Blå blå øyne (2005)
God morgen Norge! (2007)
Den fineste i verden (2010)
20 år med Lars Kristoffersen (2012)

Eksterne lenker 
 
 Hjemmeside
 Booking

Norske danseband
Band etablert i 1969
Anne Stenstvedt

Anne Myren Stenstvedt (født 19. mars 1990) er en norsk tidligere fotballspiller.

Stenstvedt har spilt for LSK Kvinner og Vålerenga i Toppserien. Hun har også aldersbestemte landskamper på J17, J19 og U23-nivå.

Referanser

Eksterne lenker
 Anne Stenstvedt hos kanaripedia

Norske fotballspillere
Personer fra Skedsmo kommune
Fødsler i 1990
Fotballspillere for LSK Kvinner
Fotballspillere for Vålerenga Fotball
Victor Hugues

Victor Hugues (født 20. juli 1762 i Marseille, død 12. august 1826 i Cayenne) var en fransk politiker og koloniadministrator under den franske revolusjonen. Han styrte den karibiske øya Guadeloupe mellom 1794 og 1798, og han frigjørende øyas slaver etter ordre fra franske myndigheter. 

Guadeloupe var under britisk kontroll da Hugues for første gang kom til Karibia. Frankrike tok tilbake kontrollen av øya under ledelse av Victor Hugues. Han var den første til å forby slaveri ved en proklamasjon i 1793. Hugues fungerte som kommissær i Guadeloupe fra 1794 til 1798. I løpet av tiden som kommissær renset han øya for kontrarevolusjonære, ved hjelp av en giljotin som ble hentet fra Frankrike, og han jobbet også for å skape en levedyktig regjering og levesett uten slaver, der gårdene og plantasjene fortsatt kunne fungerte. 

Hugues er kanskje aller mest kjent for tildeling av fullmakter til kapere om å angripe utenlandsk skipsfart som seilte gjennom Karibia, og som brakte store rikdommer til øya, men som også var en del av spenningene mellom Frankrike og USA (kjent som Quasi-krigen i amerikansk historie). Med en hær bestående av hvite, mulatter og eks-slaver som soldater, arbeidet Hugues for å eksportere den franske revolusjonen til de nærliggende øyene, inkludert Dominica, Saint-Martin, Saint Vincent og Saint Lucia. 

I 1799 ble Hugues sendt til Fransk Guyana av det franske konsulatet, der han var ansvarlig for lovgivning, arbeidskraft og slaveri. Han forble en viktig administrator helt frem til han ble tvunget tilbake til Frankrike av en provinsiell manøver av Napoleonskrigene, da Portugal invaderte den franske kolonien og flere andre øyer i Karibia. 

Da han kom tilbake til Frankrike, ble han tiltalt for forræderi og sammensvergelse med fienden. Ble endelig frikjent i 1814 og han returnerte til Guyana i 1817, der han tjenestegjorde som guvernør, og deretter fortsatte han å bo der som en vanlig statsborger.

Referanser 

Franske politikere
Personer fra Marseille
Fødsler i 1762
Dødsfall i 1826
Fredrick Howard

Frederick P N Howard (født 15. november 1979) er en norsk film- og TV-produsent og foreleser innen ledelse. Han er utdannet ved Westerdals School of Communication og Den norske filmskolen i Lillehammer. Howard har vært virksom innen barne-og familiefilm, forsker på ledelse og har innehatt en rekke tillitsverv.

Howard har produsert blant annet filmen Tre Nøtter til Askepott, TV-serien Den unge Fleksnes , filmen Amors baller , dokumentarfilmen Stemmen fra Gaven,  TV-serien om Kaptein Sabeltann., spillefilmen Kaptein Sabeltann og Skatten i Lama Rama, Julekongen samt Skammerens Datter , Så og på Jorden, Dragens hjerte, Battle og TV-serien Viking Skool for The Walt Disney Company.

Referanser

Eksterne lenker 
 
 Filmfront: Den unge Fleksnes besøkt 15. august 2010
 Filmfront: Oasen kortfilm fra 2008 besøkt 15. august 2010
 NRK: «Sabeltann blir TV» besøkt 15. august 2010
 SF Norge: Amors baller besøkt 16. august 2010

Norske filmprodusenter
Sam Sharpe

Sam Sharpe (født 1801 på Jamaica, død 23. mai 1832 på Jamaica) var en baptistpredikant som ble lederen for slavene som sto bak slaveopprøret på Jamaica på 1800-tallet. 

Sharpe var slave hele sitt liv, selv om han hadde fått lov til å bli godt utdannet til baptistdiakon. På grunn av utdannelsen ble han høyt respektert av de andre slavene, og han ble en kjent predikant og leder for dem. 

Sharpe arbeidet som diakon ved Burchell Baptist Church i Montego Bay, der presten het Thomas Burchell. Sharpe tilbrakte det meste av sin tid med reiser til ulike eiendommer i St. James-området og utdannet slavene om kristendom og frihet for alle. 

I den feilaktige oppfatning at frigjøring allerede hadde blitt gitt til slavene av det britiske parlamentet, organiserte Sharpe en fredelig generalstreik over mange av eiendommene i det vestlige Jamaica i en kritisk tid for plantasjens eiere, nemlig under innhøsting av sukkerrør. Sharpes fredelige protest eskalerte kraftig og anses som det største slaveopprøret på Jamaica. Under opprøret ble hundrevis drept, inkludert 14 hvite plantasjeeiere. 

Opprøret ble slått kraftig ned av Jamaicas militære innen to uker, og mange av ledere, inkludert Sharpe, ble hengt i 1832. Like før han ble hengt for sin rolle i opprøret, sa Sharpe «Jeg vil heller dø i galgen, enn å leve i et minutt mer i slaveri». Opprøret er blitt sett på som en av hovedårsakene til den endelige avskaffelsen av slaveri i det britiske imperiet. 

I 1975 erklærte regjeringen av det uavhengige Jamaica at Sharpe var en nasjonalhelt. Han fikk en skole i Montego Bay grunnlagt og oppkalt etter seg. Han er også blitt avbildet på diverse jamaicanske mynter og sedler gjennom tidene.

Referanser 

Jamaicanere
Fødsler i 1801
Dødsfall i 1832
Ronny Helgesen

Ronny Helgesen (født 3. april 1958 i Brandval) er en norsk paragliderpioner. Helgesen startet med fallskjermhopping på 1970-tallet og har siden den gang samlet opp over 3000 hopp. Han var blant annet en av hopperne som landet med de olympiske ringer under åpningsseremonien i Lysgårdsbakken på Lillehammer 1994. Han konverterte til paragliding i 1986 etter litt eksperimentering med medvindsstarter i slalåmbakke med fallskjerm på ryggen. 

Helgesen flyr idag en Ozone Enzo 2.

Helgesen er medlem av Oslo Paraglidingklubb.

Internasjonale meritter 
 2007, 1.-plass i Nordic open
 2008, 1.-plass i Nordic open
 2009, topp 10 plassering VM i Mexico
 2009, 2.-plass i Nordic open
 2010, 1.-plass i Nordic open 
 2010, 1.-plass i prøve-VM i Spania

Referanser 

Luftsport
Personer fra Kongsvinger kommune
Fødsler i 1958
Queer tango

Queer Tango er et forsøk på å løsrive seg fra de tradisjonelle heteronormative kjønnsrollene i argentinsk tango. Queertango-dansere ønsker å bryte med forestillingen om tango som en dans mellom menn og kvinner, der menn er den aktive fører og kvinner den passive følger. Queer tango utfordrer forestillingen om hva det vil si å føre og følge og queertango-dansere skifter ofte rolle i løpet av dansen eller lar det være uklart hvem som fører.

Queer tango står sterkest blant lesbiske, homofile og transpersoner LHBT, men også for heterofile gir queer tango en mulighet til å utforske andre sider ved tango. Ved å lære både å føre og følge økes sensitiviteten og muligheten for god kommunikasjon mellom dansepartnerne.

Historien om Queer Tango 
På begynnelsen av 1900-tallet fantes det et stort overskudd av nyimmigrerte ugifte menn i Buenos Aires. Dans, ved siden av bordell-besøk, var blant de få mulighetene disse mennene hadde for å treffe kvinner. For å bli flinke å danse og dermed bedre sine sjanser overfor det annet kjønn, øvde menn med å danse med hverandre. Samkjønnet dans har dermed lange tradisjoner i tango. 

Tango ble sett på som en dans for arbeiderklassen i Buenos Aires.  Men når dansen ble populær i Europa, særlig i Paris, ble tango reintrodusert i Buenos Aires som en dans for overklassen. Imidlertid førte dette til at aspektet med samkjønnet dans ble borte og på milongaene i Buenos Aires ble det forbudt for menn å danse sammen.

Samkjønnet dans har likefullt forekommet siden tangoens opprinnelse, men Queer tango bevegelsen som sådan oppsto i Hamburg i 2001 ved arrangeringen av den første lesbisk-homofile milonga. Samme år fant den første internasjonale queertango-festivalen sted. Grunnleggerne valgte å bruke begrepet ”queer” som referanse til queer teori som stiller spørsmål ved det naturgitte i kjønnsroller og seksuelle preferanser. 

Siden har Queer tango bredt seg internasjonalt til bl.a. Berlin, Stockholm, New York, San Francisco og London. I Oslo begynte byggingen av et queertango-miljø i 2007 og foreningen Oslo Tango Queer ble stiftet i juni 2010.  Den første internasjonale queertango-festivalen i Norge fant sted i Oslo 27.-29. august samme år.

I Buenos Aires åpnet den første Queer Milonga, La Marshall, i 2002.<ref>'La Marshall – first Milonga of Queer Tango in Buenos Aires]</ref> Den første internasjonale queertango-festivalen i Buenos Aires fant sted i 2008.

 Referanser 

 Eksterne lenker 
 Hamburg Queer Tango Festival
 Stockholm Queer Tango Festival
 Queer Tango Festival San Francisco
 New York City Queer Tango Festival
 Oslo Tango Queer
 Exchange of gender roles: Woman leads man – Man leads woman – Fernando Sánchez and Ariadna Naveira dancing tango in La Marshall'', Buenos Aires, 2009 – (Youtube-video), exchanges of embrace: 1:10,1:42,2:11,2:17 und 2:56
 Augusto Balizano and Miguel Moyano dancing tango in La Marshall, Buenos Aires, 2007 – (video Youtube)

Dans
Tango
LHBT
Gjerrigknark

Gjerrigknark er en betegnelse på en person som, uavhengig av sin økonomiske situasjon, forsøker å unngå å bruke eller gi fra penger eller også ved å spare penger der det er mulig, og betegner en overdrevet sparsommelighet. I klassisk psykologi (Sigmund Freud og psykoanalyse) forbindes egenskapen med en anal-retentiv mentalitet, som da antas å skyldes spesielle forhold i tidlig barndom (pottetrening). En motsatt personlighet beskrives som romslig, raus eller gavmild.

Stereotypen til gjerrigknarken er: rikdom, grådighet, en selvønsket fattig livsstil for å verne om egne midler og også øke mengden av disse. Internasjonalt karakteriseres ofte skottene som gjerrige og nederlenderne som sparsommelige, selv om dette ikke nødvendigvis har rot i virkeligheten. 

Gjerrigknarken er blitt en klassisk litterær figur som er skildret i mange sjangre, fra romaner og skuespill til tegneserier og dikt. Gjerrigknarken tjener ofte som propagandaklisje av en kapitalist, slik karikaturer fra østblokkland i den kalde krigen viste, da gjerne som finanshaier eller forretningsfolk som utnytter andre og legger til seg store rikdommer og ikke er interessert i skjebnen til fattige medborgere. 

Psykologi
Økonomiske ord og uttrykk
Natalja Antjukh

Natalja Antjukh (russisk: Наталья Николаевна Антюх; født 26. juni 1981 i St. Petersburg) er en russisk friidrettsutøver som konkurrerer i 400 meter hekk og 400 meter. Under EM i friidrett 2010 i Barcelona tok hun gull på 400 meter hekk foran Vanja Stambolova og Perri Shakes-Drayton med tiden 52,92. Hun deltok også under VM i friidrett 2009 i Berlin der hun tok bronse på 400 meter stafett. Under Sommer-OL 2004 i Athen representerte hun Russland, og hun tok sølv på 400 meter stafett og bronse på 400 meter.

I 2020 var Antjukh blant fire russiske friidrettsutøvere som ble anklaget for å ha benyttet doping. Sakene var basert på etterforskning  av russisk doping utført foVerdens antidopingbyrå og presentert i 2016 av den canadiske advokaten Richard McLaren. Utestengelsen ble bekreftet 7. april 2021 av CAS da hun ble utestengt fra friidrett i 4 år som medførste at alle hennes resultater fra 30. juni 2013 ble strøket. I 2022 ble alle hennes resultater fra 15. juli 2012 strøket.

Personlige rekorder 
 200 meter – 22,75 s (2004)
 400 meter – 49,85 s (2004)
 400 meter hekk – 52,92 s (2010)

Referanser

Eksterne lenker 
 

Personer fra Sankt Petersburg
Russiske hekkeløpere
Olympiske sølvmedaljevinnere for Russland
Olympiske bronsemedaljevinnere for Russland
Verdensmestere i friidrett for Russland
VM-bronsemedaljevinnere i friidrett for Russland
Europamestere i friidrett for Russland
Medaljevinnere under Sommer-OL 2004
Deltakere for Russland under Sommer-OL 2004
Friidrettsutøvere under Sommer-OL 2004
Deltakere for Russland under Sommer-OL 2012
Friidrettsutøvere under Sommer-OL 2012
Deltakere for Russland under VM i friidrett 2005
Deltakere for Russland under VM i friidrett 2009
Deltakere for Russland under VM i friidrett 2011
Deltakere for Russland under VM i friidrett 2013
Deltakere for Russland under EM i friidrett 2002
Deltakere for Russland under EM i friidrett 2010
Deltakere for Russland under VM i friidrett 2007
Dopingsaker i friidrett
Adnan Gulshair el Shukrijumah

Adnan Gulshair el Shukrijumah (arabisk عدنان شكري جمعة‎, ʿAdnān Shukrī Jumaʿah) (født 4. august 1975 i Saudi-Arabia, død 6. desember 2014 i Sør-Waziristan) var en saudi-amerikansk ingeniør som ble antatt å være et framstående medlem av al-Qaeda.

Han er født i Saudi-Arabia, men vokste opp i USA og arbeidet som skolelærer. I mars 2003 ble det utstedt en midlertidig arrestordre på ham som vitne og han ble deretter listet av FBI over ettersøkte i krigen mot terrorisme, Seeking Information - War on Terrorism, og siden har Det amerikanske utenriksdepartementet tilbudt en belønning på opp til 5 millioner dollar for informasjon om hvor han oppholder seg. Amerikanske etterforskere regner med han har fått en viktig posisjon i al-Qaeda som planlegger av terrorangrep og ansvarlig for rekruttering av personer som kan utføre terrorhandlinger.

Siste kjente oppholdssted er fra at han bodde i Miramar i Florida sammen med sin familie. Det er kjent at Shukrijumah har pass fra Guyana, men kan også benytte pass fra Saudi-Arabia, Canada og Trinidad og Tobago. Saudi-Arabia har gjentatte ganger benektet at Shukrijumah er borger av deres land.

Dødsfall 
Shukrijumah ble drept i et pakistansk bakkeangrep i Sør-Waziristan i Pakistan i 2014.

Referanser 

Personer fra Vest-Asia involvert i terroraktivitet
Islamister
Saudiarabere
Personer fra Broward County i Florida
Personer etter føde- eller oppvekststed i Saudi-Arabia
Personer som led en voldelig død
Personer drept i krigen mot terror
Personer tilknyttet Al-Qaida
Alemitu Bekele

Alemitu Bekele (født 17. september 1977 i Shoa, Etiopia) er en tyrkisk friidrettsutøver som konkurrerer i 3000 meter og 5000 meter. I EM i friidrett 2010 i Barcelona tok hun gull foran Elvan Abeylegesse og Sara Moreira med tiden 14.52,20, noe som var ny mesterskapsrekord. I Sommer-OL 2008 i Beijing representerte hun Tyrkia under Sommer-OL 2008, der hun ble nummer 7. Hennes personlige rekord er 14:46.44 (innendørs) satt i Stockholm i 2010.

Referanser

Eksterne lenker 
 

Tyrkiske langdistanseløpere
Europamestere i friidrett
Deltakere for Tyrkia under Sommer-OL 2008
Friidrettsutøvere under Sommer-OL 2008
Personer etter føde- eller oppvekststed i Etiopia
Tatjana Firova

Tatjana Pavlovna Firova (russisk Татьяна Павловна Фирова; født 10. oktober 1982 i Arzamas-16) er en russisk friidrettsutøver som konkurrerer i 400 meter. Under EM i friidrett 2010 i Barcelona tok hun to gull, i 400 meter og 400 meter stafett. Under Sommer-OL 2008 i Beijing representerte hun Russland under Sommer-OL 2008, der hun tok sølv på 4 x 400 meter sammen med Julija Gusjtsjina, Ljudmila Litvinova og Anastasija Kapatsjinskaja. Hun har også sølv fra samme øvelse fra Sommer-OL 2004 i Athen.

Eksterne lenker 
 

Russiske sprintere
Europamestere i friidrett
Medaljevinnere under Sommer-OL 2004
Deltakere for Russland under Sommer-OL 2004
Friidrettsutøvere under Sommer-OL 2004
Deltakere for Russland under Sommer-OL 2008
Friidrettsutøvere under Sommer-OL 2008
Deltakere for Russland under Sommer-OL 2012
Friidrettsutøvere under Sommer-OL 2012
Personer fra Nizjnij Novgorod oblast
Fødsler i 1982
Dopingsaker i friidrett
Lillian Walker

Lillian Walker (født 21. april 1887 i Brooklyn, New York, død 10. oktober 1975 i Trinidad) var en amerikansk skuespillerinne av stumfilm-epoken. 

Walker var en meget aktiv skuespillerinne og opptrådte i hele 171 filmer mellom 1909 og 1934. Hun har blitt tildelt en stjerne på Hollywood Walk of Fame som sine prestasjoner på filmlerettet.

Eksterne lenker 
 
 

Skuespillere fra USA
Personer fra New York City
Hollywood Walk of Fame
Fødsler i 1887
Dødsfall i 1975
Kommode

Kommode er et møbel med ben og skuffer for oppbevaring av gjenstander.

Normalt er kommoden firkantet, med flere skuffer over hverandre.

Eksterne lenker 
 

Møbler
Lokaltrafikk

Lokaltrafikk er et kvartaltidsskrift for medlemmer av Lokaltrafikkhistorisk forening i Oslo og Sporveishistorisk Forening i Trondheim, utgitt siden 1986. Den inneholder hovedsakelig nyheter og artikler om trikk, tunnelbane, forstadsbaner samt buss i Norge, men har også en nyhetsseksjon for artikler om internasjonale forhold.

Lokaltrafikk var også navnet på et tidsskrift utgitt i perioden 1949 til 1968 av Norske Sporveiers og Lokalbaners Forening. Tidsskriftet utkom med ca. 10 numre årlig, og ble distribuert til alle ansatte i AS Oslo Sporveier, AS Ekebergbanen, AS Bærumsbanen, AS Holmenkolbanen, Bergens Sporvei, Trondheim Sporvei og AS Graakalbanen.

Referanser

Norske fagblader
Yrkessykdom

En yrkessykdom er sykdom som har oppstått som følge av skadelig påvirkning fra arbeidsmiljøet.

Dersom sykdommen er nevnt i forskrift om yrkessykdommer, gitt i medhold av § 13-4 folketrygdloven, så kan den være berettiget til trygdeytelser.

Eksterne lenker 
 nav.no: Yrkesskade
 lovdata.no: Forskrifter om yrkessykdommer og infeksjonssykdommer som likestilles med yrkesskade

Arbeidsliv
Chris Tomlinson

Christopher «Chris» George Tomlinson (født 15. september 1981 i Middlesbrough) er en engelsk lengdehopper. Han har deltatt i to OL, Sommer-OL 2004 og Sommer-OL 2008.

Tomlinson begynte å konkurrere for Middlesbrough AC (tidligere Mandale Harriers og Middlesbrough og Cleveland AC) i en alder av 10, og konkurrerte for det meste på 100 m og 200 m. I begynnelsen av tenårene bestemte han seg for å spesialisere seg på lengdehopp. Hans store gjennombrudd kom i 2002 da han bare tre måneder etter å ha brukket begge håndleddene i en vekttreningsulykke, hoppet 8,27 m og satte ny britisk rekord, en rekord som hadde blitt holdt av Lynn Davies i 34 år. Den 7. juli 2007 økte han sin rekord med ytterligere 2 cm, da han hoppet 8,29 meter i Bad Langensalza i Tyskland.

Tomlinson konkurrerer nå for friidrettsklubben Newham and Essex Beagles.

Han har vunnet syv britiske titler i ulike aldersgrupper, blant annet tresteg innendørs for U20 i 2000.

I 2008 vant han sølvmedalje i VM i friidrett innendørs. Han deltok også i OL 2008, men nådde ikke finalen. Den 20. august 2009 ble hans britiske rekord slått med 1 cm av Greg Rutherford i VM-kvalifiseringen. Både Rutherford og Tomlinson kvalifisere seg til VM.

I 2010 fikk han bronse i EM i friidrett i Barcelona, med en sesongbestenotering på 8,23.

Referanser

Eksterne lenker 
 
 European Athlete - Chris Tomlinson
 

Britiske lengdehoppere
Friidrettsutøvere under Sommer-OL 2004
Deltakere for Storbritannia under Sommer-OL 2004
Friidrettsutøvere under Sommer-OL 2008
Deltakere for Storbritannia under Sommer-OL 2008
Friidrettsutøvere under Sommer-OL 2012
Deltakere for Storbritannia under Sommer-OL 2012
Fødsler i 1981
Deltakere for Storbritannia under VM i friidrett innendørs 2008
Arbeidsrelaterte sykdommer

Arbeidsrelaterte sykdommer defineres som sykdommer eller plager som skyldes og / eller forverres av arbeidsmiljøet. Denne kategorien inkluderer både yrkessykdommer og andre sykdommer og plager som ikke er nevnt i forskrift om yrkessykdommer § 13-4 som post–traumatisk lidelse eller  muskelskjelettplager.

Leger har en lovpålagt meldeplikt til å melde arbeidsrelatert sykdom til Arbeidstilsynet som er hjemlet i § 5-3 av arbeidsmiljøloven. Arbeidstilsynets Register over Arbeidsrelaterte Sykdommer er grunnlag basert på disse meldingene. Gjennomsnittlig mottar Arbeidstilsynet 3000 slike meldinger hvert år og det er ca. 500 leger som melder. Underrapportering av arbeidsrelaterte sykdommer er meget omfattende siden kun 5–6 % av praktiserende norske leger melder.

Referanser 

Arbeidsliv
Yrkessykdommer
Hjertets røst

«Hjertets røst» er en gammel vise som er kjent både i Norge og Sverige og brukt en del på plate. Dansebandgruppen Christina Lindbergs gjorde en slager av den i Sverige på 1990-tallet, og De Syngende Husmødre sang den inn på platen Lukk opp din hjertedør i Norge. Hvor gammel den er eller hvor den  stammer fra, vites ikke. Per Johan Skjærstad, mannen bak plateserien Frem fra Glemselen, klassifiserte den som skillingsvise i sin spalte «Gode gamle viser» i Norsk Ukeblad.

Teksten
Hjertets røst formørker mine dagerog har fylt mitt sinn med sjalusi,hjertets røst har bare brakt meg plagerhan har gått og nå er alt forbi.
Hvis jeg bare ikke hadde lyttetat jeg angrer nå gir ingen trøst,han har brutt de bånd vi hadde knyttet,fylt av mistro var du hjertets røst.
Alt er slutt min kjære er forsvunnethjertets røst har fylt mitt hat til degog nå har du deg en annen funnet,ennå kan jeg aldri glemme deg.
Men min lengsel har vel gitt meg svarethjertets røst har fått en annen klang,all min tvil og mistro lar jeg fare,hjertets røst er kjærlighetens sang.

Skillingsviser
Kast en skilling opp i hatten

«Kast en skilling opp i hatten» er en gammel norsk slager som spesielt ble gjort kjent av Freddy Kristoffersen på 1970-tallet. En rekke andre artister har sunget den inn på plate, ofte under navnet «Skillingsvise». De Syngende Husmødre ga den ut på platen sin Hvite roser fra Athen i 1990. Opphav til denne sangen er ukjent.

Teksten
 REF:Kast en skilling opp i hatten til en gammel spillemanngi et bidrag til en fattig gledespreder dann og vann.Han er sjabby slitt og grå, den gamle frakken er for sid,men med skjelven hånd han tryller frem en gammel melodi.
Tro hva er det du står her og tenker nåminnes du kanskje alt du en gang håpet pådag for dag du ser hvor livet glir forbimens du spiller på din melodi.
En gang var du ung og kry i fine klærog musikken som du spilte populær,men umerkelig gikk tiden gamle guttglemte du at alt en gang tar slutt.
Tiden gikk vel altfor fort du gamle manndin undomsdrøm ble visket bort av tidens tann,er det nu vel minnene du har igjen,men vær hilset gamle slitte venn

Norske slagere